Gambar Terkini Jet Li Menyebabkan Peminat Terkejut & Sebak
Setelah lama tidak muncul dikhalayak ramai dan juga media, penularan gambar terbaru aktor antarabangsa yang berasal dari China iaitu Jet Li telah mengejutkan ramai pihak terutama peminat-peminatnya. Gambar yang tersebar di media sosial itu telah menunjukkan keadaan pelakon tersebut yang semakin uzur akibat penyakit hyperthyroidism yang dialaminya serta masalah tulang belakang yang semakin serius sejak lima tahun lalu. Dalam gambar tersebut, ia menunjukkan Jet Li sedang melawat sebuah kuil di Tibet dan dia juga terpaksa dibantu untuk bergerak. Tahun lalu, pelakon filem Once Upon A Time In China ini pernah bercakap secara terbuka di sebuah majlis rasmi mengenai penyakit dihidapi selepas tidak lama muncul di khalayak ramai. Dia mendedahkan mengidap penyakit tiroid pada 2010 dan sudah mengambil pelbagai ubat untuk rawatan namun tidak menunjukkan perubahan lebih baik. Hipertiroidisme boleh menyebabkan metabolisma tubuh dan kadar degupan jantung pesakit berubah dan selalunya dirawat dengan pengambilan ubat.